text: 
  Brevet bemyndigede officielt Crescent til at " diskutere og forhandle 
  " mulige opkøb inden for joint venture-aftalen og at " 
  diskutere...betingelserne for tilvejebringelsen af den irakiske råolie på
   lang sigt. "
  
  Hamid Jafar var meget ivrig efter at vise sin værdsættelse af aftalen
   over for sine irakiske partnere. Kort før invasionen bestilte han en
   graveret, schweizisk, guldpistol vurderet til 7.000 pund fra Asprey's,
   der er den engelske dronnings juvelér i London. Formålet var at 
  vise pistolen for Saddam Husseins fætter og svigersøn, Hussein Kamal 
  al Majid, der dengang var Iraks industriminister. Da fjendtlighederne 
  satte ind, var den dog ikke kommet uden for Bagdads lufthavn.
  
  Ud over Petrofina undersøgte Crescent adskillige andre mulige mål, som 
  joint venture-alliancen kunne erhverve, både i Nordamerika og Europa.
  
  Hamid Jafar er 45 år, uddannet i London og søn af en tidligere 
  irakisk regeringsminister. Han har boet mange år i Sharjeh og fik et 
  pas til De Forenede Arabiske Emirater i 1986, hvilket giver ham 
  nationalt tilhørsforhold til både Irak og De Forenede Arabiske Emirater
  .
  
  
  
  